
ДО 
ОБЩИНСКИ СЪВЕТ
БУРГАС







ДОКЛАДНА ЗАПИСКА
От: Д-р Лорис Мануелян, Заместник-кмет ЗСДС при Община Бургас

Относно: Включване на спортнo мероприятиe в Спортния календар на Община Бургас за 2018 г. и частично допълнение  в  Приложение № 13.3




УВАЖАЕМИ ОБЩИНСКИ СЪВЕТНИЦИ,

 

С Решение на Постоянната комисия за младежта и спорта към Общински съвет – Бургас по т. 7 от дневния ред на заседанието, проведено на 13.06.2018 г., е одобрена сума  в размер на 1000 лв. за организиране на турнир по свободна борба „Продан Гарджев“. Решението е взето въз основа на постъпило искане № 08-00-7525/ 08.06.2018 г. от Стефан Иванов, председател на СКБ „Продан Гарджев“, в което е посочено, че турнирът ще се проведе на 15.09.2018 г. Тези обстоятелства обуславят включването на това спортно мероприятие в Спортния календар на Община Бургас за 2018 г.
Престижността на спортното мероприятие оправдава подаването на предложението след срока по § 3 от Преходните и заключителните разпоредби на Наредба за условията и реда за финансово подпомагане на спортните мероприятия, включени в календара на Община Бургас с оглед и на целесъобразността - престижа и значимостта на мероприятието и традициите ни в този спорт като цяло. В чл. 4, ал. 2 от Наредбата е обезпечена възможност Община Бургас да упражни свое право през календарната година да включва в спортния календар прояви, които са традиционни за Община Бургас, както и прояви, които ще организира самостоятелно. В случая това мероприятие отговаря на тези условия.
С оглед на разпоредбите на чл. 4, ал. 2 от Наредбата, в Спортния календар на Община Бургас са заложени допълнителни средства за спортни мероприятия, които към момента са в размер на 6 000 лв. (шест хиляди лева). 

Предвид изложеното и на основаниe чл. 21., ал. 1. т. 24 и ал. 2 от Закона за местното самоуправление и местната администрация във връзка с чл. 4, ал. 2 от Наредба за условията и реда за финансово подпомагане на спортните мероприятия, включени в календара на Община Бургас,  предлагам Общински съвет - Бургас да вземе следното:

РЕШЕНИЕ:

Дава съгласие за включване в Спортния календар на Община Бургас за 2018 г. (Приложение № 13.3), утвърден с Решение на Общински съвет – Бургас по т. 6 от дневния ред на заседанието, проведено на 30.01.2018 г., в частта му по т. 13.4 (Протокол № 37),  на спортно мероприятие, като се добавя т. 66: „Турнир по свободна борба „Продан Гарджев“ с финансов ресурс 1 000 лв. (хиляда лева), който се осигурява от „Допълнителни средства за спортни мероприятия“ в Приложение № 13.3.;
      
  Приложения:
  Копие на писмo с вх. № 08-00-7525/ 08.06.2018 г. от Стефан Иванов, председател на СКБ „Продан Гарджев“.


С уважение,
Д-Р ЛОРИС МАНУЕЛЯН 
ЗАМ.-КМЕТ ЗСДС

